《临川吴子达以揲蓍游成都访余寺中见堂上晦翁》
宋代·度正

千古羲皇一片心，何人此地口微吟。
凿开未济言无几，说破先几义极深。
此事旧传师友记，斯文今见火珠林。
成都自昔多真隐，著眼稠人更访寻。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。